ОТЧЕТЕН ДОКЛАД

за дейността на НЧ”Пробуда-1936” с.Божурка, общ.Търговище

за 2023 година

Уважаеми дами и господа, членове на читалището добре дошли на редовното общо отчетно събрание на НЧ”Пробуда-1936” с.Божурка.

НЧ“Пробуда-1936“ с.Божурка, е едно малко културно средище в селото, което разнообразява и дава настроение на живеещите в селото. И през отчетната 2023 година Читалището продължи своята дейност за утвърждаването му като естествен център за културно-просветна и творческо-развлекателна дейност.

Дейността на Читалището е съпричастна с целия обществен и културен живот в селото. Под читалищната стряха се проведоха всички значими културни мероприятия организирани от читалищното ръководство с подкрепата на кметство с.Божурка. Читалището е отворено за цялата местна общност, като обединява и приютява всички, които желаят да се докоснат до новите достижения на културата.

Целите на Народно Читалище „Пробуда-1936” са:

-да задоволява потребностите на жителите свързани с развитие и обогатяване на културния живот ,социалната и образователна дейност в населеното място.

Основни функции и задачи на институцията бяха:  
-Отстояване позицията за водещо културно средище;  
- Обогатяване на културния живот;  
- Уреждане и поддържане на общодостъпна библиотека;

- Предоставяне на компютърни и интернет услуги по Програма „Глобални библиотеки";  
- Превръщане на читалището в информационен център;  
- Съхраняване на народните обичаи и традиции;  
-Работа по проекти;

Източник на средства при читалището е държавната субсидия и членския внос.

**ДЕЙНОСТИ;**

**Библиотечна и информационна дейност**. Основна цел в библиотечната дейност е привличане на читатели от най- ранна детска възраст. Към читалището има библиотека с читалня. За популяризиране на дейността си читалищната библиотека организира:

-беседи, разговори, кътове и витрини свързани с книгата.  
- Запознаване на учениците с изискванията, условията и начина за ползване на необходимата литература в библиотеката;  
- Работа с най-малките деца с цел създаване и стимулиране на навици за четене у децата от с.Божурка и околните села от най-ранна възраст. Запознаване с правилата за ползване на библиотечни материали.

Четене на любими детски приказки. Оформяне на кътове посветени за живота и делото на бележити българи /Хр. Ботев, В. Левски/, материали за 3-ти Март, за Гергьов ден и хъдърлес, за европейския съюз, за 2-ри Юни, кът за народните будители, кът с кулинарни книги по-случай европейския ден на здравословното хранене, четене на стихове по повод световния ден на поезията, четене на „Майчина сълза“ от А. Каралийчев по-случай годишнина от рождението му, международен ден на детската книга, маратон на четенето, практическо занятие с децата „Как да подредим книгите по азбучен ред и автор“, представяне на книгата на Алджан Джафер за с.Божурка и сърта „Карталлъ и карталлиите – истина и легенди“ , отбелязване на седмицата на детската книга.

Библиотеката има 4 отдела;

* Отдел с отраслова литература
* Отдел с българска художествена литература
* Отдел с чужда художествена литература
* Отдел с детска литература

Библиотечните показатели за отчетната година са:

* Библиотечен фонд -6435 тома литература, от които 12 броя новонабавена литература и 1 дарена книга.
* Брой на читателите – 171, от които 18 деца до 14 годишна възраст
* Брой посещения – 1873 от които 183 за дома, 1525 в читалня, 65 на организирани събития и 110 на други библиотечни събития.
* Библиотечни събития – 13
* Заети библиотечни документи – 3409 от които 295 книги, 3076 електронни документа / интернет/ , други -38 /периодични/.

В нашето читалище се отбелязват всички национални празници и дейности от културния календар. Изработваме табла с материали по случай исторически годишнини, изготвяме кътове, съвместно с „Клуб на жената” организираме и провеждаме кулинарни изложби и изложби на плетива. Женската фолклорна група към читалището пее турски народни песни на всички празници. Също така участваме и в организирани от община Търговище мероприятия.

**ХУДОЖЕСТВЕНО-ТВОРЧЕСКА ДЕЙНОСТ;**

Дейностите на читалището за отчетната година са:

* „Бабинден”
* „Изработка на сувенири за деня на „влюбените “
* „кът за фотосесия за св.Валентин“
* „ Трифон Зарезан”
* „Работилница за мартеници”
* „Баба Марта бързала мартеници вързала”
* „Изработка на картички за 8-ми Март“
* „8-ми Март-Празник на жената”
* „Международен ден на детската книга”
* „ Работилница за великденски яйца”
* „Великден-изложба на яйца “
* „Конкурс за най-вкусен козунак“
* „Изработка на символична гергьовденска люлка и цветя от хартия за украсяване на люлките в парка“
* „Фотосесия с гергьовденската украса „
* Отбелязване на Гергьовден и Хъдърлес“
* „1-ви Юни международен ден на детето рисунка на асфалт“
* Кулинарна изложба – възстановка на традиционна байрамска софра“”
* „Изработка на кошници за лакомства по-случай Курбан байрям“
* „Даряване на децата с лакомства“
* „Празник Ашуре – раздаване на ашуре на всички жители“
* „Изработка на декорация за Коледа и Нова година- плетени на една кука”
* „Фотосесия с новогодишната украса“
* „Изработка на сурвакници“
* „Изложба на сурвакници“

Материално-техническата база е в добро състояние. Сградата и помещенията са достъпни за потребителите. В сградата има интернет. Читалището разполага с 4 броя компютъра, камери, слушалки и микрофони към компютрите, отделно 2 микрофона за фолклорната група, 2 бр. музикални инструмента, принтер, скенер, копир и факс /4в1/ 1 брой,

1 брой мултимедия и 1 брой озвучителна техника.

Има и назначен човек на 4 часа по програма „Глобални библиотеки”.

Имаме 2 кръжока „От сръчните ръце на мама и баба“ и „Сръчни ръчички”, където изработваме картички и украси за различни поводи. С жените от „Клуб на жената” поддържаме и селския парк.

През лятото децата от селото се събират в читалището да четат книжки, да рисуват, да сърфират в интернет и да се забавляват. Също през лятната ваканция им организираме спорни състезания.

Изготвят се справки и отчети към Министерството на Културата, към РБ „П. Стъпов“-гр. Търговище, към община Търговище, към Статистически институт и РЕКИЦ гр. Търговище.

Партньори на читалището са Кметството с.Божурка, джамия, ловна дружинка, клуб на НСО Търговище, община Търговище, РЕКИЦ Търговище РБ „П. Стъпов “- гр. Търговище

Читалището е уникална институция и то може да се развива в различни насоки като: социална, културна, образователна и информационна.

Ние вярваме ,че с общи усилия ще превърнем читалището в модерен, привлекателен и културен център.

Председател:.............

Секретар:.............